## La delegada del Consell a Castelló es reunix amb la Federació de Persones amb Discapacitat Física i Orgànica (COCEMFE)

*** També han assistit a la reunió representants de l'Associació per a la Lluita Contra les Malalties del Renyó (ALCER Castalia)**

La delegada del Consell a Castelló, Susana Fabregat, s'ha reunit amb representants de la Federació Provincial de Persones amb Discapacitat Física i Orgànica (COCEMFE) i l'Associació per a la Lluita Contra les Malalties del Renyó a Castelló (ALCER Castalia).

En la trobada han participat Juan Doménech, president de les dos entitats, juntament amb Samuel Miralles, director de COCEMFE i, Neus Pons, gerent d'ALCER Castalia, que han explicat els projectes i les necessitats d'estes associacions.

Fabregat els ha transmés el “compromís de la Generalitat Valenciana amb els projectes de les persones que treballen amb persones” i “donar una solució als problemes que tenen estes entitats derivades de l'anterior govern del Botànic”.

Fecha: 06/10/2023